संक्षेप करने के लिए दस्तावेज़: चटगाँव में बांग्लादेश के साथ दूसरे और आख़िरी टेस्ट मैच के दूसरे दिन भारत की टीम 540 रन बनाकर आउट हो गई है.

दूसरे दिन सारी निगाहें सचिन तेंदुलकर पर लगी थीं मगर वे खेल की पहली ही गेंद पर आउट हो गए.

तेंदुलकर के आउट होने के बाद से विकेट गिरने का सिलसिला शुरू हो गया.

भारतीय टीम ने पहले दिन का खेल ख़त्म होने तक अपने दो विकेट पर 334 रन के स्कोर से आगे खेलना शुरू किया था और 540 रन पर ऑल आउट हो गई.

बांग्लादेश ने दूसरे दिन का खेल ख़त्म होने तक पहली पारी में तीन विकेट के नुकसान पर 54 रन बनाए हैं. 

नफ़ीस इक़बाल को गंभीर ने हरभजन की गेंद पर आउट किया जब उन्होंने 31 रन बनाए थे जबकि जावेद उमर को दस रन के स्कोर कुंबले की गेंद पर द्रविड़ ने कैच किया.

मशरफ़ मुर्तज़ा को चार रन पर कुंबले ने एलबीडब्लयू आउट किया.

जल्द विकेट गिरे

जब पहले दिन का खेल ख़त्म हुआ तो तेंदुलकर 36 रन और द्रविड़ 145 रन पर खेल रहे थे.

मगर दूसरे दिन मशरफ़ मुर्तज़ा की पहली ही गेंद तेंदुलकर के पैड पर लगी और वे विकेट के सामने पकड़े गए.



तेंदुलकर के बाद द्रविड़ का साथ देने के लिए कप्तान सौरभ गांगुली आए.

मगर जल्दी ही मुर्तज़ा की एक गेंद पर द्रविड़ का कैच विकेट के पीछे लपक लिया गया.

वे 160 रन पर आउट हुए.  उन्होंने अपनी पारी में 24 रन बनाए.

इसके बाद कप्तान गांगुली का साथ देने वीवीएस लक्ष्मण आए.

मगर लक्ष्मण ने भी केवल नौ रन बनाकर मोहम्मद रफ़ीक़ को उनकी ही गेंद पर कैच थमा दिया. 

इसके बाद कार्तिक 11 और पठान चार रन बनाकर आउट हुए.

कप्तान सौरभ गांगुली ने 88 रन बनाए जबकि कुंबले ने 23 और हरभजन ने 47 रन बनाए.  ज़हीर ख़ान बिना रन बनाए नॉट आउट रहे.

बांग्लादेश के लिए मोहम्मद रफ़ीक़ ने 156 रन देकर चार विकेट, मशरफ़ मुर्तज़ा ने 60 रन देकर तीन विकेट और नज़मुल हुसैन ने 114 रन देकर दो विकेट लिए. मोहम्मद अश्राफ़ुल ने एक विकेट लिया.

पहला दिन

भारत ने चटगाँव के दूसरे और अंतिम टेस्ट मैच में टॉस जीतकर बांग्लादेश के ख़िलाफ़ पहले बल्लेबाज़ी का फ़ैसला किया था.

वीरेंदर सहवाग ने गौतम गंभीर के साथ पारी शुरू की मगर सहवाग बस 10 रन बनाकर मशरफ़ मुर्तजा की गेंद पर कैच थमा बैठे.

लेकिन इसके बाद गंभीर ने राहुल द्रविड़ के साथ मिलकर पारी को मज़बूती दी.

गंभीर ने धुआंधार बल्लेबाज़ी करते हुए 196 गेंदों में 19 चौकों की मदद से 139 रन बनाए. राहुल द्रविड़ और गौतम गंभीर के बीच दूसरे विकेट की...\nसंक्षेप उसी भाषा में जिसमें दस्तावेज़ है:
भारत-बांग्लादेश दूसरा टेस्ट:भारत (पहली पारी) : 540 रन ; बांग्लादेश (पहली पारी) : तीन विकेट पर 54 रन